CELEX: 32019D1885
Language: sk
Date: 2019-11-06 00:00:00
Title: Vykonávacie rozhodnutie Komisie (EÚ) 2019/1885 zo 6. novembra 2019, ktorým sa stanovujú pravidlá výpočtu, overovania a nahlasovania údajov o skládkach komunálneho odpadu v súlade so smernicou Rady 1999/31/ES a ktorým sa zrušuje rozhodnutie Komisie 2000/738/ES [oznámené pod číslom C(2019) 7874]

11.11.2019   
               
               
                  SK
               
               
                  Úradný vestník Európskej únie
               
               
                  L 290/18
               
            
         VYKONÁVACIE ROZHODNUTIE KOMISIE (EÚ) 2019/1885
         zo 6. novembra 2019,
         ktorým sa stanovujú pravidlá výpočtu, overovania a nahlasovania údajov o skládkach komunálneho odpadu v súlade so smernicou Rady 1999/31/ES a ktorým sa zrušuje rozhodnutie Komisie 2000/738/ES
         
            [oznámené pod číslom C(2019) 7874]
         
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 1999/31/ES z 26. apríla 1999 o skládkach odpadov (1), a najmä na jej článok 5a ods. 4 a článok 15 ods. 5
         keďže:
         
                     (1)
                  
                  
                     Členské štáty majú povinnosť vykazovať množstvo skládkovaného komunálneho odpadu a preukázať tak spĺňanie cieľov stanovených v smernici 1999/31/ES. Pravidlá výpočtu týchto cieľov by mali zaručiť platnosť a porovnateľnosť údajov, ktoré poskytujú všetky členské štáty.
                  
               
                     (2)
                  
                  
                     S cieľom zabezpečiť, aby výpočet zodpovedal skutočnému rozsahu skládkovania, by množstvo odpadu vykázaného ako odpad uložený na skládke malo zahŕňať všetok komunálny odpad uložený na skládkach v zmysle článku 5a ods. 1 písm. b) a c) smernice 1999/31/ES a nemali by sa vykonávať žiadne korekcie vzhľadom na jeho obsah vlhkosti. V určitých prípadoch spracovaný komunálny odpad prijatý a uložený na skládkach, ako napríklad stabilizovaný biologicky odbúrateľný komunálny odpad, prispieva k plneniu požiadaviek stanovených v bode 5 prílohy I k smernici 1999/31/ES týkajúcom sa opatrení na minimalizáciu škodlivých vplyvov a nebezpečenstiev súvisiacich so skládkou. Keďže taký komunálny odpad sa v skutočnosti ukladá na skládku, mal by sa zahrnúť do množstva komunálneho odpadu vykazovaného ako odpad uložený na skládke a nemal by sa pripísať operáciám zhodnocovania.
                  
               
                     (3)
                  
                  
                     Ciele pre komunálny odpad uložený na skládke stanovené v smernici 1999/31/ES sa týkajú tých istých tokov odpadu ako ciele recyklácie komunálneho odpadu stanovené v smernici Európskeho parlamentu a Rady 2008/98/ES (2), a preto by pravidlá výpočtu komunálneho odpadu vykazovaného ako odpad uložený na skládke mali byť v súlade s pravidlami výpočtu recyklácie komunálneho odpadu stanovenými v smernici 2008/98/ES a vykonávacom rozhodnutí Komisie (EÚ) 2019/1004 (3).
                     Preto v situácii, keď sa komunálny odpad zasiela z jedného členského štátu do iného členského štátu alebo do tretej krajiny na účely recyklácie alebo iného zhodnotenia v súlade s nariadením Európskeho parlamentu a Rady (ES) č. 1013/2006 (4), by sa množstvo odpadu, ktoré sa v cieľovej krajine predbežným spracovaním odstráni pred vstupom komunálneho odpadu do procesu recyklácie, a ktoré sa následne uloží na skládke, malo zahrnúť do množstva komunálneho odpadu vykazovaného ako odpad uložený na skládke toho členského štátu, kde sa komunálny odpad zozbieral.
                  
               
                     (4)
                  
                  
                     V súlade s článkom 5a ods. 1 písm. c) smernice 1999/31/ES sa množstvo komunálneho odpadu, ktorý vstupuje do spaľovacích zariadení na zneškodňovanie na účel následného uloženia na skládku, má vykazovať ako odpad uložený na skládke. S cieľom zabezpečiť, aby množstvo komunálneho odpadu vykázaného ako odpad uložený na skládke nezahŕňalo podiely komunálneho odpadu, ktoré vstupujú do spaľovacích zariadení, ale v skutočnosti sa neukladajú na skládku, by sa materiály pochádzajúce z komunálneho odpadu, ktoré sa následne zhodnocujú z odpadu vznikajúceho pri zneškodňovaní v spaľovacích zariadeniach, mali odpočítať od odpadu, ktorý sa zneškodňuje v spaľovacích zariadeniach.
                  
               
                     (5)
                  
                  
                     V článku 11a smernice 2008/98/ES sa stanovujú osobitné pravidlá výpočtu množstva komunálneho odpadu pripraveného na opätovné použitie, čo vylučuje všetok odpad odstránený v dôsledku kontroly, čistenia alebo opravy, ktoré umožňujú opätovné použitie bez ďalšieho triedenia alebo predbežného spracovania. Ak sa takýto odstránený odpad následne ukladá na skládky, mal by sa zahrnúť do množstva komunálneho odpadu vykázaného ako odpad uložený na skládke, aby nedošlo k situácii, že by nebol ani vykázaný ako odpad pripravený na opätovné použitie ani ako odpad uložený na skládke, a aby sa zabezpečilo, že údaje o komunálnom odpade sú koherentné a zodpovedajú skutočnému rozsahu skládkovania.
                  
               
                     (6)
                  
                  
                     V súlade s článkom 4 ods. 1 vykonávacieho rozhodnutia (EÚ) 2019/1004 sa odpad odstránený vo fáze recyklácie komunálneho biologického odpadu nemá zahŕňať do miery recyklácie komunálneho odpadu. Ak sa takýto odstránený odpad následne ukladá na skládky, mal by sa zahrnúť do množstva komunálneho odpadu vykázaného ako odpad uložený na skládke, aby nedošlo k situácii, že by nebol ani vykázaný ako recyklovaný odpad ani ako odpad uložený na skládke, a aby sa zabezpečilo, že údaje o komunálnom odpade sú koherentné a zodpovedajú skutočnému rozsahu skládkovania.
                  
               
                     (7)
                  
                  
                     V súlade s článkom 5a ods. 1 písm. d) smernice 1999/31/ES sa množstvo odpadu vyprodukovaného počas recyklácie komunálneho odpadu, ktorý sa následne ukladá na skládku, nemá vykazovať ako odpad uložený na skládke. S cieľom zabezpečiť konzistentnosť s bodmi výpočtu recyklácie komunálneho odpadu stanovenými vo vykonávacom rozhodnutí (EÚ) 2019/1004 je potrebné špecifikovať, že odpad vyprodukovaný počas recyklácie je odpad vyprodukovaný v priebehu opätovného spracovania, ktoré sa vykonáva za uvedenými bodmi výpočtu.
                  
               
                     (8)
                  
                  
                     Členské štáty majú nahlasovať údaje o vykonávaní článku 5 ods. 2, 5 a 6 smernice 1999/31/ES vo formáte, ktorý stanovila Komisia. Dané údaje má dopĺňať správa o kontrole kvality. Týmto formátom by sa malo zabezpečiť, aby nahlásené informácie predstavovali dostatočný základ na overenie a monitorovanie plnenia cieľov stanovených v článku 5 ods. 2, 5 a 6 uvedenej smernice.
                  
               
                     (9)
                  
                  
                     Členské štáty na nahlasovanie údajov o dosahovaní cieľov pri ukladaní odpadu na skládky v prípade biologicky odbúrateľného komunálneho odpadu stanoveného v článku 5 ods. 2 smernice 1999/31/ES používajú formát, ktorý Komisia stanovila vo svojom rozhodnutí 2000/738/ES (5). Ustanovenia daného rozhodnutia týkajúce sa predkladania správ o vykonávaní smernice 1999/31/ES už nie sú aktuálne, a preto by sa predmetné rozhodnutie malo zrušiť. S cieľom zabezpečiť kontinuitu by sa mali prijať prechodné ustanovenia, pokiaľ ide o lehotu na nahlasovanie údajov týkajúcich sa vykonávania článku 5 ods. 2 smernice 1999/31/ES za referenčné roky 2016 a 2017.
                  
               
                     (10)
                  
                  
                     Pravidlá výpočtu, overovania a nahlasovania údajov týkajúcich sa vykonávania článku 5 ods. 5 a 6 smernice 1999/31/ES úzko súvisia s pravidlami, ktorými sa stanovujú formáty na nahlasovanie daných údajov a údajov týkajúcich sa vykonávania článku 5 ods. 2 uvedenej smernice. V záujme zabezpečenia súdržnosti medzi týmito pravidlami a uľahčenia prístupu k nim by sa oba súbory pravidiel mali stanoviť v jedinom rozhodnutí.
                  
               
                     (11)
                  
                  
                     Opatrenia stanovené v tomto rozhodnutí sú v súlade so stanoviskom výboru zriadeného článkom 39 smernice 2008/98/ES,
                  
               PRIJALA TOTO ROZHODNUTIE:
         
            Článok 1
            Vymedzenie pojmu
            Na účely tohto rozhodnutia „množstvo“ znamená hmotnosť meranú v tonách.
         
         
            Článok 2
            Výpočet komunálneho odpadu vykazovaného ako odpad uložený na skládke podľa článku 5a smernice 1999/31/ES
            
               1.   Množstvo komunálneho odpadu vykazovaného ako odpad uložený na skládke zahŕňa všetok komunálny odpad uvedený v článku 5a ods. 1 písm. b) a c) smernice 1999/31/ES uložený na skládke vrátane prípadov, keď ukladanie spracovaného komunálneho odpadu na skládku predstavuje záruku dodržania bodu 5 prílohy I k smernici 1999/31/ES.
               Množstvo komunálneho odpadu vykázaného ako odpad uložený na skládke sa nesmie korigovať prostredníctvom odpočítania jeho obsahu vlhkosti.
            
            
               2.   Na účely článku 5a ods. 1 písm. b) smernice 1999/31/ES sa v prípadoch, keď sa komunálny odpad v súlade s nariadením (ES) č. 1013/2006 zasiela do iného členského štátu alebo vyváža z Únie do tretej krajiny na recykláciu alebo iné zhodnotenie, množstvo odpadu, ktorý je výsledkom spracovania vykonaného pred recykláciou alebo iným zhodnotením a ktorý sa následne ukladá na skládke alebo vstupuje do spaľovacích zariadení na zneškodňovanie na účel následného uloženia na skládke v cieľovej krajine, zahŕňa do množstva komunálneho odpadu vykazovaného ako odpad uložený na skládke v členskom štáte, kde sa komunálny odpad zozbieral.
            
            
               3.   Na účely článku 5a ods. 1 písm. c) smernice 1999/31/ES je množstvo komunálneho odpadu, ktorý vstupuje do spaľovacích zariadení na zneškodňovanie na účel následného uloženia na skládke, množstvom komunálneho odpadu, ktorý vstupuje do zariadenia na operácie spaľovania klasifikovaných ako D10 v súlade s prílohou I k smernici 2008/98/ES, po odpočítaní materiálov pochádzajúcich z komunálneho odpadu, ktoré sa následne zhodnocujú z odpadu vznikajúceho pri zneškodňovaní v spaľovacích zariadeniach.
               Pri výpočte množstva materiálov, ktoré sa má odpočítať, sa zohľadní podiel komunálneho odpadu v celkovom odpade vstupujúcom do zariadenia a prípadne aj zloženie odpadu iného než komunálneho odpadu, ktorý vstupuje do zariadenia.
            
            
               4.   Na účely článku 5a ods. 1 písm. d) smernice 1999/31/ES sa uplatňujú tieto ustanovenia:
               
                           a)
                        
                        
                           odpad, ktorý je výsledkom kontrol, čistenia a opráv s cieľom pripraviť komunálny odpad na opätovné použitie a ktorý sa následne ukladá na skládke, sa zahŕňa do množstva komunálneho odpadu vykazovaného ako odpad uložený na skládke. Členské štáty môžu od množstva komunálneho odpadu vykazovaného ako odpad uložený na skládke odpočítať časti výrobkov alebo zložky výrobkov, ktoré sa odstraňujú pri opravách s cieľom pripraviť komunálny odpad na opätovné použitie;
                        
                     
                           b)
                        
                        
                           materiály, ktoré sa mechanicky odstraňujú pri aeróbnom alebo anaeróbnom spracovaní komunálneho biologického odpadu alebo po takomto spracovaní a ktoré sa následne ukladajú na skládke, sa zahŕňajú do množstva komunálneho odpadu vykazovaného ako odpad uložený na skládke;
                        
                     
                           c)
                        
                        
                           odpad vyprodukovaný pri recyklácii komunálneho odpadu je odpad vyprodukovaný pri recyklácii komunálneho odpadu, ktorá sa vykonáva za bodmi výpočtu vymedzenými v článkoch 3 a 4 vykonávacieho rozhodnutia (EÚ) 2019/1004.
                        
                     
         
         
            Článok 3
            Nahlasovanie údajov
            
               1.   Členské štáty nahlasujú údaje a prekladajú správu o kontrole kvality týkajúce sa vykonávania článku 5 ods. 2 smernice 1999/31/ES vo formáte stanovenom v prílohe I.
            
            
               2.   Členské štáty nahlasujú údaje a prekladajú správu o kontrole kvality týkajúce sa vykonávania článku 5 ods. 5 a 6 smernice 1999/31/ES vo formáte stanovenom v prílohe II.
            
            
               3.   Komisia uverejňuje údaje, ktoré nahlasujú členské štáty, pričom výnimkou je prípad, keď členské štáty vzhľadom na informácie v správach o kontrole kvality poskytnú opodstatnenú žiadosť o neuverejnenie určitých údajov.
            
         
         
            Článok 4
            Zrušenie
            Rozhodnutie 2000/738/ES sa zrušuje.
         
         
            Článok 5
            Prechodné ustanovenie
            Údaje týkajúce sa vykonávania článku 5 ods. 2 smernice 1999/31/ES za referenčné roky 2016 a 2017 sa Komisii nahlasujú do 31. decembra 2019.
         
         
            Článok 6
            Adresáti
            Toto rozhodnutie je určené členským štátom.
         
         
            V Bruseli 6. novembra 2019
            
               
                  Za Komisiu
               
               Karmenu VELLA
               
               
                  člen Komisie
               
            
         
         
            (1)  Ú. v. ES L 182, 16.7.1999, s. 1.
         
            (2)  Smernica Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc (Ú. v. EÚ L 312, 22.11.2008, s. 3).
         
            (3)  Vykonávacie rozhodnutie Komisie (EÚ) 2019/1004 zo 7. júna 2019, ktorým sa stanovujú pravidlá výpočtu, overovania a nahlasovania údajov o odpade v súlade so smernicou Európskeho parlamentu a Rady 2008/98/ES a ktorým sa zrušuje vykonávacie rozhodnutie Komisie C(2012) 2384 (Ú. v. EÚ L 163, 20.6.2019, s. 66).
         
            (4)  Nariadenie Európskeho parlamentu a Rady (ES) č. 1013/2006 zo 14. júna 2006 o preprave odpadu (Ú. v. EÚ L 190, 12.7.2006, s. 1).
         
            (5)  Rozhodnutie Komisie 2000/738/ES zo 17. novembra 2000 týkajúce sa dotazníka pre správy členských štátov o vykonávaní smernice 1999/31/ES o skládkach odpadu (Ú. v. ES L 298, 25.11.2000, s. 24).
      
      
         
            PRÍLOHA I
            
               Formát na nahlasovanie údajov o skládkovaní biologicky odbúrateľného komunálneho odpadu uvedený v článku 3 ods. 1
            
            1.   Formát na nahlasovanie údajov
            
            
                        Biologicky odbúrateľný komunálny odpad vyprodukovaný v roku 1995, alebo v poslednom roku pred rokom 1995, za ktorý sú k dispozícii štandardizované údaje Eurostatu, alebo v roku stanovenom v príslušnej zmluve o pristúpení v prípade členských štátov, ktoré k EÚ pristúpili po prijatí smernice Rady 1999/31/ES (1)
                     
                     
                        Biologicky odbúrateľný komunálny odpad uložený na skládkach v referenčnom roku
                     
                  
                        Rok
                     
                     
                        (t)
                     
                     
                        (t)
                     
                  
                         
                     
                     
                         
                     
                     
                         
                     
                  2.   Formát správy o kontrole kvality, ktorá sa prikladá k údajom
            
            I.   Všeobecné informácie
            
            
                     
                        1.
                     
                     
                        Členský štát:
                     
                  
                     
                        2.
                     
                     
                        Organizácia predkladajúca údaje a opis:
                     
                  
                     
                        3.
                     
                     
                        Kontaktná osoba/kontaktné údaje:
                     
                  
                     
                        4.
                     
                     
                        Referenčný rok:
                     
                  
                     
                        5.
                     
                     
                        Dátum dodania/verzia:
                     
                  
                     
                        6.
                     
                     
                        Odkaz na uverejnenie údajov členským štátom (ak existuje):
                     
                  II.   Informácie o skládkovaní biologicky odbúrateľného komunálneho odpadu
            
            
                     
                        1.
                     
                     
                        Opis organizácie, ktorá zhromažďuje údaje, zdroja údajov a použitej metodiky
                        
                            
                        
                     
                  
                     
                        2.
                     
                     
                        Opis typov odpadu klasifikovaných na vnútroštátnej úrovni ako biologicky odbúrateľný komunálny odpad
                        
                            
                        
                     
                  
                     
                        3.
                     
                     
                        Opis prípadných odhadov použitých na doplnenie chýbajúcich údajov
                        
                            
                        
                     
                  
                     
                        4.
                     
                     
                        Vysvetlenie výrazných rozdielov oproti údajom za predchádzajúci referenčný rok
                        
                            
                        
                     
                  
                     
                        5.
                     
                     
                        Opis hlavných problémov ovplyvňujúcich presnosť údajov
                        
                            
                        
                     
                  
               (1)  Smernica Rady 1999/31/ES z 26. apríla 1999 o skládkach odpadov (Ú. v. ES L 182, 16.7.1999, s. 1).
         
      
      
         
            PRÍLOHA II
            
               Formát na nahlasovanie údajov o komunálnom odpade uvedený v článku 3 ods. 2
            
            1.   Formát na nahlasovanie údajov
            
            
                        Vznik komunálneho odpadu
                        (t)
                     
                     
                        Skládkovanie (1)
                        (t)
                     
                     
                        Zneškodňovanie spaľovaním (2)
                        (t)
                     
                     
                        Materiálové zhodnocovanie odpadu vznikajúceho pri zneškodňovaní spaľovaním
                        (t)
                     
                  
                         
                     
                     
                         
                     
                     
                         
                     
                     
                         
                     
                  Na účely výpočtu, či sa dosiahli ciele stanovené v článku 5 ods. 5 a 6 smernice Rady 1999/31/ES z 26. apríla 1999 o skládkach odpadov (Ú. v. ES L 182, 16.7.1999, s. 1), sa súčet skládkovaného komunálneho odpadu a komunálneho odpadu zneškodňovaného spaľovaním na účel následného uloženia na skládke po odpočítaní materiálov následne zhodnotených z odpadu vznikajúceho pri zneškodňovaní v spaľovacích zariadeniach vydelí množstvom vzniknutého komunálneho odpadu.
            2.   Formát správy o kontrole kvality, ktorá sa prikladá k údajom
            
            I.   Všeobecné informácie
            
            
                     
                        1.
                     
                     
                        Členský štát:
                     
                  
                     
                        2.
                     
                     
                        Organizácia predkladajúca údaje a opis:
                     
                  
                     
                        3.
                     
                     
                        Kontaktná osoba/kontaktné údaje:
                     
                  
                     
                        4.
                     
                     
                        Referenčný rok:
                     
                  
                     
                        5.
                     
                     
                        Dátum dodania/verzia:
                     
                  
                     
                        6.
                     
                     
                        Odkaz na uverejnenie údajov členským štátom (ak existuje):
                     
                  II.   Informácie o skládkovaní komunálneho odpadu
            
            
                     
                        1.
                     
                     
                        Opis subjektov zapojených do zberu údajov
                        
                                    Názov inštitúcie
                                 
                                 
                                    Opis kľúčových úloh
                                 
                              
                                    
                                       Podľa potreby pridajte riadky
                                    
                                 
                              
                  
                     
                        2.
                     
                     
                        Opis použitých metód
                     
                  
                     
                        2.1.
                     
                     
                        Všeobecný opis zhromažďovania údajov o skládkovaní komunálneho odpadu vrátane zdrojov údajov (administratívne údaje, prieskumy, elektronické registre, údaje od prevádzkovateľov v oblasti nakladania s odpadom, údaje od obcí)
                        
                            
                        
                     
                  
                     
                        2.2.
                     
                     
                        Opis metodiky použitej na zahrnutie odpadu, ktorý je výsledkom spracovania pred recykláciou alebo iným zhodnotením komunálneho odpadu a ktorý sa následne ukladá na skládky
                        
                            
                        
                     
                  
                     
                        2.2.1.
                     
                     
                        Opis koncepcie na zabezpečenie vysledovateľnosti komunálneho odpadu, keď sa spracúva vrátane použitia kódov týkajúcich sa vzniku komunálneho odpadu [napríklad kódov v kapitole 20 zoznamu odpadu stanoveného v rozhodnutí Komisie 2000/532/ES z 3. mája 2000 nahradzujúcom rozhodnutie 94/3/ES, ktorým sa vydáva zoznam odpadov podľa článku 1 písm. a) smernice Rady 75/442/EHS o odpadoch a rozhodnutie Rady 94/904/ES, ktorým sa vydáva zoznam nebezpečných odpadov podľa článku 1 ods. 4 smernice Rady 91/689/EHS o nebezpečných odpadoch (Ú. v. ES L 226, 6.9.2000, s. 3)] a kódov týkajúcich sa odpadu zo spracovania odpadu (napríklad kódov uvedených v kapitole 19 zoznamu odpadu stanoveného v uvedenom rozhodnutí)
                        
                            
                        
                     
                  
                     
                        2.3.
                     
                     
                        Opis koncepcie na zahrnutie odpadu, ktorý je výsledkom spracovania pred recykláciou alebo iným zhodnotením komunálneho odpadu a ktorý sa následne ukladá na skládky mimo členského štátu
                        
                            
                        
                     
                  
                     
                        2.4.
                     
                     
                        Opis zhromažďovania údajov o komunálnom odpade, ktorý vstupuje do spaľovacích zariadení na zneškodňovanie na účel následného uloženia na skládke, vrátane metodiky výpočtu materiálov pochádzajúcich z komunálneho odpadu, ktoré sa následne zhodnocujú z odpadu vznikajúceho pri zneškodňovaní v spaľovacích zariadeniach
                        
                            
                        
                     
                  
                     
                        2.5.
                     
                     
                        Opis prípadných odhadov použitých na doplnenie chýbajúcich údajov o komunálnom odpade uloženom na skládkach
                        
                            
                        
                     
                  
                     
                        2.6.
                     
                     
                        Rozdiely oproti údajom za predchádzajúci referenčný rok
                        Prípadné významné metodické zmeny v metóde výpočtu, ktorá sa uplatňuje na aktuálny referenčný rok (najmä spätné revízie, ich charakter a skutočnosť, či sa v prípade určitého roka vyžaduje označiť prerušenie v časovom rade)
                        
                            
                        
                        Vysvetlenie s podrobným opisom príčin hmotnostného rozdielu v prípadoch, keď sa pri komunálnom odpade uloženom na skládke alebo zneškodňovanom spaľovaním na účel následného uloženia na skládke zaznamenala vyše 10 % odchýlka od údajov predložených za predchádzajúci referenčný rok
                        
                            
                        
                     
                  
                     
                        3.
                     
                     
                        Presnosť údajov
                     
                  
                     
                        3.1.
                     
                     
                        Opis hlavných problémov ovplyvňujúcich presnosť údajov o skládkovaní komunálneho odpadu
                        
                            
                        
                     
                  
                     
                        3.2.
                     
                     
                        Opis rozsahu a spoľahlivosti zisťovaní na účely zberu údajov o skládkovaní komunálneho odpadu
                        
                            
                        
                     
                  
                     
                        4.
                     
                     
                        Dôvernosť
                        Dôvody na nezverejnenie určitých častí tejto správy, ak sa o to žiada
                        
                            
                        
                     
                  
                     
                        5.
                     
                     
                        Hlavné vnútroštátne webové stránky, referenčné dokumenty a publikácie
                        
                            
                        
                     
                  
               (1)  Tento stĺpec nezahŕňa odpad, ktorý vstupuje do spaľovacích zariadení na zneškodňovanie na účel následného uloženia na skládke.
            
               (2)  Zneškodňovanie spaľovaním sú operácie vykonávané v zariadeniach, ktoré sa klasifikujú ako D10 v prílohe I k smernici Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc (Ú. v. EÚ L 312, 22.11.2008, s. 3).